Lolland-Falsters Stifts-Tidende, 1837-06-16
Udenlandske Nyheder. Frankrig. Den kongelige Families Jndtog, i Paris fandt Sted den 4de dennes. Det royalistiske Blad "Journ. des debats" sammenligner den derved vakte Enthusiasme med den, hvormed Pariserne efter Juli Revolutionen hilste deres udvalgte Konge, og mener, at det Hele afgiver et Exempel paa hvor let det er for Jordens Mægtige at erhverve sig Mængdens Hengivenhed. Fra Triumph buen indtil Pavillon de Thorloge vare Nationalgarden og Linietropperne opstillede, og de første havde indfundet sig meget talrigere end man havde ventet. Kongen holdt sit Jndtog til Hest, ledsaget af Hertugerne af Remours og Jonville og efter dem fulgte en talrig Mængde af Ministre, Marschaller og Generaler. Efter Kongen fulgte Dronningen i en Vogn hvori tillige Hertuginden af Orleans, hendes Moder og Madame Adelgide befandt sig. Paa den ene Side af Vognen, nærmest Dronningen, reed Hertugen af Orleans, og paa den anden Side, Hertugen af Anmale. Ved Triumphbuen besvarede Kongen Seine=Præfectens Tiltale, og yttrede i sit Svar blandt Andet, at hans Liv stedse havde været helliget hans Fødelands Vel, og at han stedse vilde blive dets Ære, Berømmelse og Frihed troe. Ved Pavillon de Thorloge begyndte Desileringen, der blev endt under mangfoldige VivatsAnkommen til Tuillerierne, maatte Kongen og hans Familie endnu oftere vise sig for de talrige Folke hobe, der havde forsamlet sig, og bleve hver Gang hilste med en stormende Enthusiasme. Hertuginden af Orleans skal have yttret for Kongen, at hun nu vidste hvad et franskt Velkommen vilde sige. Ogsaa Marie Antoinette troede at vide dette, men Enden svarede dengang ikke til Begyndelsen, og mærkeligt bliver det vistnok, at hele den omstændeFredagen den 16de Juni 1837. lige Beretning ikke med et eneste Ord omtaler Frankrigs Deputerede. Medens flere Blade paastaae, at Fyrst Talleyrand misfornøiet har forladt Fontainebleau, siger Journ. des debats at han har forladt Kongen med den Forsikkring, at den nærværende Fest har overgaaet Alt, hvad han tidligere har seet af dette Slags. Dette sidste Blad mener og, at Festen har havt en større Betydning end et blot Jndtog, da Borgernes lydelige Jubel har giengivet Frankrig dets Konge, og Kongen sin Frihed. Da Leiligheden i Fontaineblean skal have været meget indskrænket, saae man sig endelig nødsaget til at anvise de flere tilstedeværende Ægtefolk, der ikke i længere Tid havde havt en tote a tote, et fælleds Værelse, og denne Forholdsregel skal meget have bidraget til at jevne en Deel ægteskabelige Tvistigheder. – Jfølge de sidste Efterretninger fra Africa, har General Damremonts Fredsforslag havt den af Marschal Clauzel forudsagte Virkning, da nemlig alle Africas Stammer have samlet sig under AbdelKader, der nu gaaer angrebsviis frem England. Den nuværende Handelscrisis er endelig bragt paa Tale i Underhuset af Thomas Attwood, der bebreidede Parlamentet, at det endnu intet havde foretaget, og derfor sammenlignede det med Nero, der musicerede medens Rom brændte. Efter hans Overbeviisning var den nuværende Tilstand langt farligere end i 1825, da dengang kun enkelte Vanquiers vare i Forlegenhed, medens nu derimod 1/5 af heele Folkemængden truedes med Undergang. Han var ikke dennegang fremtraadt som Repræsentant for et Universitet, eller for Flaaden og Armeen, men for den hæderlige Borgerstand, der kun havde faa Repræsentanter i Parlamentet. Han dadlede derpaa Ministrene fordi de, uagtet hans Kundskaber i Handel og Manufacturvæsenet, vare bekjendte, dog have anstrænget sig for ikke at faae ham til Medlem af den Commission, der var nedsat til at undersøge disse Sager, og advarede Regjeringen slutteligen for, ikke at beskytte Aristokratiet og Kirken, paa Folkets Bekostning; thi Erfaring havde viist, at Folkets Utilfredshed stedse havde været fordærvelig for Regjeringen og Kirken. Efter Ministeren Lord Russels Forlangende blev imidlertid Attwoods Andragende forkastet, fordi det ikke paa sædvanlig Maade var bekjendtgjort, at han vilde fremkomme med det. - Kongen skal have lovet Prindsesse Victoria et aarligt Tillæg af 10,000 Pd. St. af hans private Formue, dersom han maa udnævne hendes Hofbetiente, men dette Tilbud er ikke bleven modtaget, og det har kun fremkaldt en Brevvexling mellem Kongen og hans Niece.